Vor Frue Lokalråd GF 2016

Formands beretning

Vor Frue Lokalråd er noget vi kan være stolte af og hvis vi ikke selv tror det, så får vi det at vide, når vi deltager i offentlige arrangementer rundt om i Roskilde.

”Der bliver lagt mærke til jer” og  ”i har noget at ha de i – det kunne mange lære af!”

Så sent som i går (2.maj) var jeg til et møde med Borgmesteren, for at få kommunen til at gøre noget for at vi kan få afsluttet Vor Frue på en pæn måde, trods støjzone, ved at få gennemført en dispensation for området oppe i det nordvestlige hjørne (matr. Kamstrup 20e – den tilgroede byggetomt bag hovedgaden 18).

Mange politikere og deres forskellige udvalg, har i gennem de seneste 2 år fået henvendelse fra enkelt personer og fra lokalrådet om området, og kommunen er klar over at vi er ihærdige.

Så det var da heller ikke uden en vis tilfredshed at jeg nød at få at vide, at da man godt vidste hvad min agenda var, så havde man allerede haft et møde med miljøministeren, som bestemt var positiv indstillet for en dispensation, og at kommunen absolut var positive og godt kunne se det fornuftige i at få den skrammelbunke lavet om til boliger.

Man ved godt at dem fra Vor Frue er fornuftige og når de siger noget så er der grund til at tro at det er rigtigt.

En af vores bevæg grunde for at få udbygget, er at skabe et rum til de efterhånden mange ældre der gerne vil af med deres store huse, men gerne vil blive i byen, det er en vigtig detalje som kan blive løst ved et fornuftigt byggeri på området. Husene herude er endnu så billige at det er attraktivt for børnefamilier at flytte herud og dermed vil der også komme ”materiale” til skole.

Borgmesteren lovede mig dog at det ikke ville komme på tale at lukke skolen, så længe byens borgere indskrev deres børn i den. Netop truslen om lukningen har fået flere til at vælge en anden skole fra start og flere politikere har da også fingeren oppe når der skal tales besparelser, men jeg fik borgmesterens ord for at det ikke ville ske.

Nu er der også mulighed for at der kommer flygtninge børn på Kamstrupvej 1 og så er skolen endnu mere vigtig for kommunen end nogensinde.

Der har også været en god dialog med Festivalen som har taget udgangspunkt i trafik, indtrængen på privat ejendom og især og måske mest støj.

Selvom vi er rigtig mange der elsker festivalen og det den bringer med sig, må vi ikke glemme at dem som ikke gør det eller kun synes om noget af den, også har noget at skulle have sagt.

Jeg synes festivalen har modtaget os positivt og  nogle af de ting de siger de vil gøre, er noget at glæde sig til, i hvert fald til en start.

De ved godt at de trækker store veksler på vores by og ved også godt at de skal betale noget tilbage for vores store tålmodighed.

Vi nedsatte et udvalg  i Lokalrådet , som skulle arbejde med sikker skolevej. Udgangs punktet var at søge en beplantning af rabatterne igennem VF Hovedgade, for at sænke hastighed. Det blev til at et udvalg bestående af repræsentanter for vej og park samt trafik kom ud ug kiggede på Både Kamstrup og Vor Frue.

Nu koster sådan en beplantning mere end man lige kunne afse og vi blev spist af med 15.000 til plantning af Vibe æg ved gadekæret i Kamstrup og 85.000 til noget andet i Vor Frue. Udvalget blev sammen med Oldermanden (i det her tilfælde – kvinden) i Kamstrup eninge om at lægge det hele sammen og resultatet er den aktivitetsbane vi indviede på Bøgebakken her kort efter nytår.

Det viser blandt andet at ikke nok med at vi i Vor Frue hurtigt kan skifte gear – men vi er også kreative.

Selvom lokalrådet ikke er direkte involverede i omfartvejen i Tjæreby så vil vi gerne takke Tjærebys landsbylaug for et godt samarbejde i Lokalrådet og for deres ovenud super gode indsats for at dæmme op for en alt for voldsom trafik. Øde Hastrup Landsby Laug har også nogle udfordringer med hensyn til grusgravning, de har sendt høringssvar og Vor Frue følger efter, dels at hjælpe igennem vores fælles lokal råd og dels fordi det rent trafik og støjmæssigt også vil kunne påvirke de fleste af os – ihverfald øst for hovedgaden.

Kamstrup og Darup har også nogle spændende in-figths om bla. Festival og Trafik og dem står vi naturligvis 100% bag og klar til at hjælpe med henvendelser.

Der kommer til at være masser af spændende ændringer i vores område de næste mange, måske 10, måske 20 år frem. Grusgravning og projekt milen er blot nogle af dem, og det er vigtigt at vi byder ind med vores mening i god tid, så den smule vi har at skulle have sagt kan blive en del af den samlede plan.

Derfor er det vigtigt at vi fortsætter vores gode arbejde lokalrådet ligesom det er ønskværdigt med lidt flere input fra borgerne.

Jeg kunne sikkert fortælle en masser mere og nogle føler måske at der er noget som ikke er blevet sagt, men sådan er det, så slut herfra.

På Lokalrådets vegne – tak fordi i er her i aften.

**Knud Damgaard**